KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2023. október 25–i ülésére)

TÁRGY: 
A 2023. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2023. évi költségvetéséről szóló 2/2023. (II.23.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Az alábbiak a legfontosabb módosító tényezők:

A pályázatok előirányzatai; a közüzemi kiadások; a szabad pénzeszközök betétben történő elhelyezése miatt a finanszírozási bevételek, kiadások rendezése megtörtént.

A 7/4. tartalék megemelésre került 20 millió Ft-tal.

A Polgármester céltartalékokkal kapcsolatos döntései rendeletben történő átvezetése:
· a Kiskőrösi Kakasfőzők Egyesülete október 7-i rendezvényhez 1.700.000 Ft,

· a Kiskőrös Város Fúvószenekarát és Mazsorett Csoportját Támogatók Egyesület Kiskőrösi Országos Mazsorett Fesztivál programjához 600.000 Ft,

· a Kiskőrös-Erdőtelekért Alapítvány II. Zahorai Borzsongás programjához 430.000 Ft,

· a Kiskunsági Westernlovas Egyesület Szüreti felvonulás programhoz 400.000 Ft,

· a Kiskőrös Helyőrség Nyugállományúak Klubja Kistérégi találkozó Petőfi 200 program zárásához 150.000 Ft,
· a Wattay Diáksport Egyesület XXX. Eckerle szaki kupa programhoz 120.000 Ft,

· a Kiskőrös és Környéke Mozgáskorlátozottak Egyesülete október 14-i rendezvényéhez 50.000 Ft.

A fentiek alapján javaslom, hogy a Képviselő-testület Kiskőrös Város 2023. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2023. október 16.












Domonyi László s.k.,

                                                                                                                polgármester
Kiskőrös Város Önkormányzata 

Képviselő-testületének 

.../2023. (...) önkormányzati rendelete
Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról
(tervezet)
Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

a)
költségvetési kiadások főösszegét: 4.829.140.486 forintban

b)
finanszírozási kiadásait: 20.788.050.003 forintban

c)
költségvetési bevételi főösszegét: 3.350.981.226 forintban

d)
finanszírozási bevételeit: 22.266.209.263 forintban

állapítja meg.”
2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 53.525.092 forint jelen rendelet 7. mellékletében meghatározott célonkénti bontásban.”
3. §
A Kr. 13. § (7) bekezdése helyébe a következő rendelkezés lép:

„(7) Az Önkormányzat által irányított, nem önállóan gazdálkodó költségvetési szervek esetében a személyi juttatások között külön tételként szerepel, a meghatározott munkateljesítmény elérése, illetve átmeneti többletfeladatok teljesítése esetén nyújtott keresetkiegészítés.”
4. §
A Kr. 14. § (1) bekezdése helyébe a következő rendelkezés lép:

„(1) Az Önkormányzat által irányított költségvetési szervek esetében a nettó bérek kiutalása intézményfinanszírozással történik. A három havi közüzemi kiadásokra minden negyedév első hónapja 10. napjáig – kivétel az első negyedév, amikor február 15-ig - az Önkormányzat fizetési számlájáról automatikusan átvezeti a fedezetet. A finanszírozás felülvizsgálata az időarányos teljesítés érdekében április 15-ig, július 15-ig, október 30-ig és december 31-ig történik meg, az esedékes különbözet folyósításával egyidejűleg.”
5. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.
6. §
Ez a rendelet a kihirdetését követő napon lép hatályba.

